[{"text_idx": "#000000", "text": "Geelika Mo\u0308lder: \u201cEnda avastamiseks tuleks proovida erinevaid asju ja olla vo\u0303imalikult avatud.\u201d"}, {"text_idx": "#000002", "text": "Kui vana oled ja millega tegeled?"}, {"text_idx": "#000003", "text": "Olen 19-aastane ning to\u0308o\u0308tan restoranis."}, {"text_idx": "#000004", "text": "Kas praegune eriolukord seoses COVID-19 pandeemiaga on vo\u0303imaldanud sul rohkem kunstile pu\u0308hendada ja na\u0308iteks loomingulisusele kaasa aidanud vo\u0303i mitte?"}, {"text_idx": "#000005", "text": "Kindlasti on mul viimasel ajal olnud palju rohkem aega, et kunstiga tegeleda, aga samas olen ma\u0308rganud, et motivatsiooni on va\u0308hem. Eriolukorra esimesed na\u0308dalad olid eriti rasked, kuna teadsin, et mul on u\u0308le pika aja rohkem vaba aega, et midagi luua, aga inspiratsiooni ja ideid ei olnud peaaegu u\u0308ldse. Viimasel ajal olen aga oma loomingulisuse tagasi saanud ning proovin pea iga pa\u0308ev kasvo\u0303i midagi joonistada vo\u0303i maalida."}, {"text_idx": "#000006", "text": "Kas oled kunstiga tegelenud juba pikemat aega, na\u0308iteks terve elu, vo\u0303i on tegu mo\u0303ne va\u0308rskema huviga?"}, {"text_idx": "#000007", "text": "Olen olnud kunstihuviline nii kaua, kui ennast ma\u0308letan. Kunstnikuks saamine oli ka minu esimene suur unistus. Po\u0303hjalikult hakkasin sellele pu\u0308henduma umbes 4-5 aastat tagasi, kui seadsin endale eesma\u0308rgiks o\u0303ppida inimesi realistlikult joonistama."}, {"text_idx": "#000008", "text": "Kas oled ka\u0308inud kunstikoolis vo\u0303i -ringis?"}, {"text_idx": "#000009", "text": "Vo\u0303ib-olla lasteaias vo\u0303i algklassides osalesin ka mo\u0303nes ringis, aga otseselt kunstikoolis ei ole ma mitte kunagi ka\u0308inud. Po\u0303hiliselt olen ko\u0303ik ise o\u0303ppinud. Kust saad inspiratsiooni?"}, {"text_idx": "#000010", "text": "Peamiselt saan inspiratsiooni internetist. Ja\u0308lgin juba pikemat aega Instagramis erinevaid kunstnikke ning nende to\u0308id. Kasutan ka Pinteresti, kuna sealt on vo\u0303imalik leida va\u0308ga huvitava kompositsiooni vo\u0303i va\u0308rvivalikuga pilte. Kuna olen keskendunud peamiselt realismile, siis on erinevate kuulsuste ning tuntud fotograafide pildid samuti suureks abiks. Samuti inspireerivad mind loodus ja inimesed mu u\u0308mber."}, {"text_idx": "#000011", "text": "Millised tehnikad on ko\u0303ige meelepa\u0308rasemad? Milliseid tehnikaid tahaksid juurde o\u0303ppida vo\u0303i paremini omandada?"}, {"text_idx": "#000012", "text": "Ise eelistan kindlasti traditsioonilist kunsti, kuid olen mo\u0303ned korrad proovinud ka digitaalselt midagi luua. Kasutan va\u0308ga erinevaid to\u0308o\u0308vahendeid, aga minu isiklikeks lemmikuteks on va\u0308rvipliiatsid, erinevad markerid ning akru\u0308u\u0308lva\u0308rvid. Lisaks neile armastan kasutada ka tekstiiliva\u0308rve ja -markereid. Kindlasti soovin ennast veelgi arendada ning alles hiljuti hakkasin rohkem kasutama akvarelle. Ja\u0308rgmiseks suuremaks eesma\u0308rgiks on o\u0303liva\u0308rvidega katsetamine."}, {"text_idx": "#000013", "text": "On sul mo\u0303ni iidol? Kes?"}, {"text_idx": "#000014", "text": "Mulle on alati olnud suureks inspiratsiooniks ja eeskujuks tuntud kunstnik Vincent van Gogh ning tema to\u0308o\u0308d. Nende stiil ja va\u0308rvikasutus on mulle algusest peale va\u0308ga meeldinud. Lisaks sellele on tema lugu samuti inspireeriv, kuna oma elu jooksul puutus ta kokku va\u0308ga mitmete takistustega. Vaatamata ko\u0303igele ja\u0308i ta siiski alati endale kindlaks ning pu\u0308u\u0308dles oma unistuste poole. Ta on o\u0308elnud, et ko\u0303ik, mis on tehtud armastusega, on tehtud ha\u0308sti. Kunsti tehes olen pa\u0308ris mitmeid kordi olnud olukorras, kus ma ei ole oma loominguga rahul, kuid see tsitaat on mind alati inspireerinud ning seeto\u0303ttu olen oma to\u0308id hakanud vaatama hoopis teise pilguga."}, {"text_idx": "#000015", "text": "Millega tegeled vabal ajal peale kunsti?"}, {"text_idx": "#000016", "text": "Olen huvitatud filmindusest, armastan vabal ajal erinevaid filme ning sarju vaadata. Tegelen natuke ka fotograafiaga, ma\u0308ngin ukulelet ja loen raamatuid. Lisaks sellele meeldib mulle va\u0308ga reisida, muusikat kuulata, kontsertidel ka\u0308ia ja so\u0303pradega aega veeta."}, {"text_idx": "#000017", "text": "Hetkel on plaanis kandideerida erinevatesse u\u0308likoolidesse nii Eestis kui ka mujal Euroopas. Kuna need koolid ja erialad on ko\u0303ik u\u0308sna erinevad, siis ei oska veel ta\u0308pselt o\u0308elda, mis minust su\u0308gisel saab. Kindel on aga see, et tegelen edasi kunstiga ning soovin to\u0308o\u0308tada valdkonnas, mis oleks mingil ma\u0308a\u0308ral kunsti vo\u0303i meediaga seotud. Lisaks sellele soovin tulevikus kindlasti rohkem reisida ja vo\u0303imalikult palju erinevaid maid avastada."}, {"text_idx": "#000018", "text": "Mida soovitaksid noortele, kes alles avastavad end kunstivaldkonnas vo\u0303i neile, kes alles u\u0308ritavad leida seda valdkonda, mis oleks just nende kutsumus?"}, {"text_idx": "#000019", "text": "Neile, kes end alles kunstivaldkonnas avastavad, u\u0308tleksin kindlasti, et tuleks vo\u0303imalikult palju harjutada. Ma tean, et seda u\u0308tlevad ko\u0303ik, aga harjutamise teel on to\u0303esti vo\u0303imalik ennast va\u0308ga palju arendada. Lisaks sellele soovitan kindlasti katsetada vo\u0303imalikult paljude erinevate to\u0308o\u0308vahenditega ja proovida erinevaid stiile \u2013 nii leiab igau\u0308ks just selle, mis talle ko\u0303ige rohkem sobib ja meeldib.Neile, kes oma kutsumust alles otsivad, u\u0308tleksin ma samuti, et proovida erinevaid asju ja olla ko\u0303ige suhtes vo\u0303imalikult avatud. Vahel vo\u0303ib uueks lemmikuks osutuda just mo\u0303ni selline hobi vo\u0303i tegevus, mille proovimise peale varem isegi ei mo\u0303elnud. Ning samuti tuleks silmas pidada, et ei tohi end teiste inimestega vo\u0303rrelda. Mo\u0303ned teavadki juba varakult, millega nad tulevikus tegeleda soovivad, teistel aga la\u0308heb rohkem aega."}, {"text_idx": "#000020", "text": "Kus saab sinu tegemistel ja loomingul silma peal hoida?"}, {"text_idx": "#000021", "text": "Minu tegemisi saab ja\u0308lgida Instagramis. Loomingule on pu\u0308hendatud kasutaja @mldraw.s ning igapa\u0308evastel tegevustel saab silma peal hoida minu po\u0303hikasutajal, milleks on @geelikam."}, {"text_idx": "#000023", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000027", "text": "Pa\u0308ikesepoiss vo\u0303i po\u0303hjamaiselt karge popartist?\nKudumitest litriteni glamuur TFW lo\u0303pusirgel"}]